joelniklaus/EU_Wikipedias huggingface dataset:
Πανελλήνιο πρωτάθλημα πετοσφαίρισης ανδρών 1966

Το Πρωτάθλημα του 1966 κατέκτησε ο Παναθηναϊκός, φτάνοντας έτσι στον 3ο τίτλο στην ιστορία του

Τελική Βαθμολογία

<div style='text-align: center;'>
{| class="wikitable"
! width="20" |Θέση
! width="200" |Ομάδα
! width="50" |Βαθμοί
! width="50" |Νίκες
! width="50" |Ήττες
! width="50" |Σετ
|-bgcolor="87ceeb"
| 1  ||align="left"| Παναθηναϊκός Α.Ο. || 15 || 5 || 0 || 15-5
|-bgcolor="FFFF99"
| 2  ||align="left"| Α.Ο. Παγκρατίου || 13 || 4 || 1 || 13-8
|-bgcolor="FFFF99"
| 3  ||align="left"| Ολυμπιακός Σ.Φ. Πειραιώς || 11 || 3 || 2 || 13-8
|-bgcolor="FFFF99"
| 4  ||align="left"| Άρης Θεσσαλονίκης || 9 || 2 || 3 || 7-9
|-bgcolor="FFFF99"
| 5  ||align="left"| Χ.Α.Ν. Θεσσαλονίκης || 7 || 1 || 4 || 5-12
|-bgcolor="FFFF99"
| 6  ||align="left"| Ιωνικός Νέας Φιλαδέλφειας || 2 || 0 || 5 || 4-15
|}
</div>
Βαθμολογικό σύστημα: Νίκη - 3 βαθμοί, Ήττα - 1 βαθμός (κανένας βαθμός σε περίπτωση μηδενισμού.)
Ο Ιωνικός Ν.Φ. έχει 3 μηδενισμούς.Αποτελέσματα'''

<div style='text-align: center;'>

 Ο Ιωνικός αποχώρησε από τους αγώνες, κατά τη διάρκεια του τρίτου σετ του αγώνα με τη ΧΑΝΘ λόγω διαμαρτυρίας διότι ο διαιτητής απέβαλε παίκτη της ομάδος αφού αρχικά του είχε επιβάλει τεχνική ποινή.

 Πηγές 
https://archive.is/20120723045221/www.athlitikihxo.gr/
http://www.nlg.gr

Πανελλήνιο πρωτάθλημα πετοσφαίρισης ανδρών
Πετοσφαίριση το 1966
Ζαννής Στεφάνοβικ Σκυλίτσης

Ζαννής Στεφάνοβικ Σκυλίτσης (Χίος 1806 - Κωνσταντινούπολη 1886) ήταν Έλληνας τραπεζίτης και εθνικός ευεργέτης του 19ου αιώνα.

Ο Ζαννής Στεφάνοβικ Σκυλίτζης, μέλος της Χιώτικης διασποράς υπήρξε ο ιδρυτής του εμπορικού οίκου Στεφάνοβικ Σκυλίτζη στην Κωνσταντινούπολη. Η οικογενειακή αυτή επιχείρηση αναδείχθηκε σε μία από τις κραταιότερες στον χώρο της ανατολικής Ευρώπης με δράση από το Λονδίνο μέχρι τη Μαύρη Θάλασσα. Ο Ζαννής παντρεύθηκε την Ελένη Μαχαίρα και απέκτησαν οκτώ παιδιά από τα οποία τρεις μόνο γιοί επιβίωσαν και τον διαδέχθηκαν. Ο Δημήτριος (1839-1893), ο Ιωάννης (1840-1908) και ο Παύλος (1842-1901). Μαζί με τα αδέλφια του χρηματοδότησε την δημιουργία του Σκυλίτσειου νοσοκομείου της Χίου. Μεταξύ των άλλων ευεργεσιών του, κατάθεσε γενναίο ποσό για την διάδοση των ελληνικών γραμμάτων στη Μακεδονία.

Απεβίωσε στην Κωνσταντινούπολη στις 2 Μαρτίου του 1886.

Πηγές
 
 http://fa-elia-miet-errata.blogspot.gr/

Έλληνες ευεργέτες
Κυβέρνηση Δημήτριου Βάλβη 1886

Η Κυβέρνηση Δημήτριου Βάλβη 1886 (Απρίλιος - Μάιος 1886) ήταν βραχύβια κυβέρνηση του Ελληνικού κράτους. Διαδέχτηκε την προηγούμενη Κυβέρνηση του Θεόδωρου Δηλιγιάννη, αφού αυτή κατέρρευσε μετά την παραίτηση του πρωθυπουργού και την  απώλεια της πλειοψηφίας των βουλευτών.  Ο αρχηγός της αντιπολίτευσης δε, Χαρίλαος Τρικούπης αρνήθηκε να αναλάβει την πρωθυπουργία  χωρίς την μεσολάβηση  εκλογών. 
Ο Βασιλιάς Γεώργιος Α' τότε, αρχικά ανέθεσε στον βουλευτή και πρώην υπουργό Εσωτερικών  Νικόλαο Παπαμιχαλόπουλο τον σχηματισμό κυβέρνησης. Αυτός δεχόμενος την εντολή αποτάνθηκε σε μερικούς βουλευτές της συμπολίτευσης, δεν κατάφερε όμως να τους ενώσει και να σχηματίσει υπουργικό συμβούλιο. 
Ο βασιλιάς Γεώργιος αποτάνθηκε αυτή την φορά στον επίτιμο πρόεδρο του Αρείου Πάγου Δημήτριο Βάλβη, ο οποίος σχημάτισε κυβέρνηση..
Η κυβέρνηση αυτή, είχε χαρακτήρα υπηρεσιακής κυβέρνησης, βοηθώντας με την ολιγοήμερη παραμονή της, να ξεκαθαριστεί το πολιτικό τοπίο, και να σχηματιστεί  έτσι, ικανή πλειοψηφία ώστε να προκύψει βιώσιμη κυβέρνηση. 

«...Το «Αχρόουν» αυτό Υπουργείο έχει την ειδική εντολή να συγκαλέσει τη Βουλή, ώστε, με την έναρξη της νέας συνόδου να εκλέξει προεδρείο. Με την εκλογή του προεδρείου θα καταγράφονταν και οι δυνάμεις των κομμάτων, ώστε ν’ ανατεθεί η εντολή σχηματισμού Κυβέρνησης στο κόμμα που είχε την πλειοψηφία. Αξίζει να σημειωθεί ότι ο διορισμός της Κυβέρνησης Βάλβη ήταν μία από τις ελάχιστες βασιλικές ενέργειες, που ο σχηματισμός Υπηρεσιακής Κυβέρνησης δεν θα εξυπηρετούσε μόνο τους σκοπούς των Ανακτόρων, αλλά θα διευκόλυνε τη γνήσια λαϊκή έκφραση. ....»

Σύνθεση υπουργικού συμβουλίου

 «Πρόεδρος του υπουργικού συμβουλίου» («Πρωθυπουργός»):  Δημήτριος Βάλβης

 «Επί των Εξωτερικών υπουργός»:  Επαμεινώνδας Λουριώτης
 «Επί των Εσωτερικών υπουργός»: Ηλίας Παπαηλιόπουλος
 «Επί των Οικονομικών υπουργός»: Ανδρέας Αυγερινός
 «Επί των Στρατιωτικών υπουργός»: αντιστράτηγος Βασίλειος Αν. Πετιμεζάς
 «Επί της Δικαιοσύνης υπουργός»: Δημήτριος Βάλβης
 «Επί των Εκκλησιαστικών και της Δημοσίας εκπαιδεύσεως υπουργός»: Μιλτιάδης Βενιζέλος
 «Επί των Ναυτικών υπουργός»: αντιπλοίαρχος Δημήτριος Μιαούλης

Παραπομπές

1886 01
1886
1
Γιώργος Μπατατούδης

Ο Γιώργος Μπατατούδης είναι Έλληνας πολιτικός μηχανικός και επιχειρηματίας. 

Υπήρξε ιδιοκτήτης της τεχνικής εταιρείας ΕΡΓΑΣ ΑΤΕ, της εταιρείας δορυφορικών επικοινωνιών Intersat, του τηλεοπτικού σταθμού Seven X, του ιστορικού ξενοδοχείου Ακροπόλ στην Αθήνα, το οποίο το 1999 πωλήθηκε στο υπουργείο Πολιτισμού επί υπουργίας Ευάγγελου Βενιζέλου, πρόεδρος της ΠΑΕ ΑΕΛ και μεγαλομέτοχος (1997-2004) και πρόεδρος της ΠΑΕ ΠΑΟΚ (επί των ημερών του ο ΠΑΟΚ κατέκτησε το Κύπελλο Ελλάδας το 2001 και το 2003).

Στις 24 Μαρτίου 2009 καταδικάστηκε πρωτόδικα σε 10 χρόνια φυλάκισης χωρίς αναστολή για το αδίκημα της υπεξαίρεσης 2,5 δισεκατομμυρίων δραχμών από την εταιρεία Ιnteractive και, θεωρούμενος ως φυγόδικος, δεν είχε από τότε το δικαίωμα να επισκεφτεί την Ελλάδα, καθώς, αν το έπραττε, θα συλλαμβανόταν άμεσα. Στις 8 Ιουνίου 2010 συνελήφθη από τις αστυνομικές αρχές της Λιβύης, μετά από διεθνές ένταλμα σύλληψης, που εξέδωσαν σε βάρος του οι δικαστικές αρχές της Θεσσαλονίκης, αλλά τελικά αθωώθηκε από το Εφετείο, και πλέον είναι ελεύθερος και δεν αντιμετωπίζει καμία κατηγορία.

Κάποιοι αναφέρονται στον Μπατατούδη με το ψευδώνυμο Μπάτμαν, λόγω του επωνύμου του αλλά και επειδή ως πρόεδρος του ΠΑΟΚ συνήθιζε να φοράει ένα χαρακτηριστικό μαύρο δερμάτινο παλτό, που έφτανε ως τους αστραγάλους.

Παραπομπές 

Έλληνες επιχειρηματίες
Έλληνες ξενοδόχοι
Έλληνες πρόεδροι αθλητικών συλλόγων
Μ
Αρχείο κειμένου

Ένα αρχείο κειμένου (αγγλ. text file) είναι ένα αρχείο που αποτελείται από κείμενο διατεταγμένο σε γραμμές.

Αποτελεί έναν από τους πιο συνηθισμένους τύπους αρχείων. Για αυτόν το λόγο υπάρχουν εγκατεστημένα προγράμματα για να ανοίγουν αυτού του είδους τα αρχεία:
 στα Windows υπάρχει το Σημειωματάριο (Notepad) ή το Wordpad, με το τελευταίο να είναι πιο εξελιγμένο από το πρώτο.
 στο Mac OS X και στα λειτουργικά τύπου Unix υπάρχουν διάφοροι διορθωτές κειμένου: vim, nano, gedit, Kate, κλπ.

Επίσης στις παραπάνω πλατφόρμες μπορεί να χρησιμοποιηθεί το LibreOffice Writer.

Μια κοινή κατάληξη των ονομάτων των αρχείων κειμένου είναι .txt, που προκύπτει από τον αγγλικό όρο «text file», που σημαίνει αρχείο κειμένου. Η τελεία που προηγείται της κατάληξης δηλώνει το τέλος του ονόματος του αρχείου που δίνουμε εμείς και την αρχή της επέκτασης δηλαδή του είδους του αρχείου (filetype).

Δυνατότητες 
Στην περίπτωση που υποστηρίζεται μορφοποίηση, ο χρήστης μπορεί να χρησιμοποιήσει έντονη γραφή (bold) και πλάγια γράμματα (italics), να αλλάξει τη γραμματοσειρά και να αυξήσει ή να μειώσει το μέγεθος των γραμμάτων. 

Για παράδειγμα, οι δυνατότητες του Wordpad των Windows φαίνονται στην παρακάτω εικόνα:

Δείτε επίσης 
 Απλό κείμενο
Battlestar Galactica (2004)

Το Battlestar Galactica, συχνά απλώς BSG, είναι μια σειρά επιστημονικής φαντασίας που δημιουργήθηκε από τον David Eick και τον Ronald D. Moore το 2003, βασιζόμενη στην παλαιότερη εκδοχή (1978) του Glen A. Larson. Η σειρά έκανε την πρώτη της προβολή τον Δεκέμβριο του 2003 στο Αμερικανικό κανάλι SciFi (πλέον Syfy) και διήρκεσε για 4 κύκλους, μέχρι τις 20 Μαρτίου 2009. Στη σειρά έπαιζε ο βραβευμένος με Emmy Award και προτεινόμενος για Academy Award Edward James Olmos, και η προτεινόμενη για Academy Award Mary McDonnell. Η σειρά πήρε πολλά βραβεία, μεταξύ άλλων αυτό του Προγράμματος της Χρονιάς (Television Critics Association) και το βραβείο Peaboy Award. Επίσης, η σειρά προτάθηκε για το βραβείο Emmy Award.

Η ιστορία του Battlestar Galactica ξεκινάει σε ένα απόμακρο μέρος του Γαλαξία μας, όπου ένας ανθρώπινος πολιτισμός ζει σε διάφορους πλανήτες γνωστούς σαν τις Δώδεκα Αποικίες. Στο παρελθόν, οι Αποικίες είχαν δημιουργήσει ρομπότ με τεχνητή νοημοσύνη, τους Κύλωνες. Εκμεταλλευόμενοι τη θέση και τις αδυναμίες του ανθρώπου ο εκκεντρικός επιστήμονας Γκάιους Μπόλταρ, εν αγνοία  του, βοηθά τους Κύλωνες να εγκαταστήσουν έναν ιό ο οποίος τους επιτρέπει να εξαπολύσουν μία αιφνίδια επίθεση κατά των Δώδεκα Αποικιών, καταστρέφοντας τους πλανήτες και σκοτώνοντας τα 50 δισεκατομμύρια ανθρώπους που ζούσαν σε αυτούς. Μόνο 50.000 άτομα καταφέρνουν να ξεφύγουν, και βρίσκουν καταφύγιο στα λιγοστά διαστημόπλοια που κατάφεραν να απομακρυνθούν από τις Δώδεκα Αποικίες πριν καταστραφούν. Από ολόκληρο τον Αποικιακό Στόλο, με τουλάχιστον 120 πολεμικά αστρόπλοια, μόνο τα πολεμικά αστρόπλοια Battlestar Galactica και Battlestar Pegasus σώζονται. Το Battlestar Pegasus εμφανίζεται πιο αργά στη σειρά. Υπό την ηγεσία του πλέον Ναυάρχου (προηγουμένως Πλοιάρχου) Γουίλιαμ "Μπιλ" Αντάμα, το Battlestar Galactica και το πλήρωμά του αναλαμβάνουν να οδηγήσουν τον μικρό στόλο προσφύγων, που πλέον συμπεριλαμβάνει όλα τα Αποικιακά πλοία - κυρίως επιβατικά - που κατάφεραν να ξεφύγουν,  σε έναν μυθικό πλανήτη με το όνομα Γη, που εμφανίζεται στα θρησκευτικά κείμενα των Δώδεκα Αποικιών ως τη 13η αποικία η οποία αποσχίστηκε από τις άλλες 12 . Μάλιστα, η Ήρα εμφανίζεται ως κύριος πρόγονος ολόκληρης της σημερινής ανθρωπότητας.

Η σειρά ήταν μεγάλη επιτυχία για το κανάλι Syfy και αποδείχθηκε ιδιαίτερα δημοφιλής στην Ευρώπη, την Αυστραλία και τις ΗΠΑ. Ως αποτέλεσμα, η τηλεοπτική σειρά Caprica, που λαμβάνει χώρα 60 χρόνια πριν την Πτώση των Δώδεκα Αποικιών όταν δημιουργήθηκαν οι Κύλωνες, σε μία περίοδο που η τεχνολογικές εξελίξεις των Δώδεκα Αποικιών ξεπερνούσαν κατά πολύ τις δικές μας και οι Αποικίες ήταν ακόμα ανεξάρτητα μεταξύ τους κράτη, άρχισε να προβάλλεται το 2010.

Αμερικανικές τηλεοπτικές σειρές
Τηλεοπτικές σειρές του Syfy
Σχέδιο

Σχέδιο ονομάζεται η απεικόνιση ενός πράγματος ή μιας κατασκευής με γραφική ύλη σε χαρτί. Με την εμφάνιση των υπολογιστών και των γραφικών δυνατοτήτων τους η έννοια έχει επεκταθεί, ώστε να περιλαμβάνει και ηλεκτρονικές μορφές οι οποίες αν εκτυπωθούν αποδίδουν ένα σχέδιο. Το σχέδιο μπορεί να είναι απλό και καθημερινό ή να χρησιμοποιείται σε επιστήμες μηχανικών και στις καλές τέχνες. Ανάλογα με τη φύση και το σκοπό του το σχέδιο υπακούει σε κατάλληλους κανόνες, ώστε οτιδήποτε να σχεδιάζεται να αντιστοιχεί σε μια συγκεκριμένη λεπτομέρεια.

Τα είδη του σχεδίου ως προς τα όργανα σχεδίασης είναι:
 ελεύθερο σχέδιο:αποτελεί σχέδιο που γίνεται με ελεύθερο χέρι αποτυπώνοντας πραγματικά αντικείμενα ή αλλιώς όπως ονομάζεται την νεκρή φυση σε μια κόλλα χαρτί υπο σωστές αναλογικές διαστάσεις και κλίμακα χωρίς πληθώρα οργάνων παρά μονο με την χρήση βελόνας, κατάλληλων μολυβιών και ειδικής γόμας κάρβουνου , εμφανίζεται συνήθως στις καλές τέχνες
 γραμμικό σχέδιο: σχέδιο για τη δημιουργία του οποίου χρησιμοποιούνται όργανα όπως χάρακας , ο διαβήτης και τα πενάκια.

Μερικά είδη του σχεδίου ως προς την ιδιότητα του μηχανικού είναι:
 Αρχιτεκτονικό σχέδιο
 Δομικό σχέδιο
 Τοπογραφικό σχέδιο
 Μηχανολογικό σχέδιο
 Ηλεκτρολογικό σχέδιο
 Χάρτης

Τα είδη του σχεδίου ως προς τα στάδια σχεδίασης είναι:

 σκαρίφημα: οποιοδήποτε είδος σχεδίου στο οποίο οι κανόνες σχεδίασης δεν έχουν τηρηθεί αυστηρά και αποτελεί συνήθως προσχέδιο
 προσχέδιο: σχέδιο το οποίο γίνεται με στόχο τη βελτίωση ενός άλλου σχεδίου
 τελικό σχέδιο: το σχέδιο που επιλέγεται για υλοποίηση, το αποτέλεσμα της σχεδίασης.

Εξωτερικοί σύνδεσμοι 

Καλλιτεχνικές τεχνικές
Βασίλειος Κ. Κολοκοτρώνης

Ο Βασίλειος Κολοκοτρώνης (1880 - 1926) ήταν Έλληνας διπλωμάτης, θεατρικός συγγραφέας και συγγραφέας ιστορικών μελετών.

Βιογραφία
Γεννήθηκε στην Αθήνα και ήταν γιος του Κωνσταντίνου Κολοκοτρώνη. Καταγόταν από την οικογένεια Κολοκοτρώνη: ήταν πρωτοξάδερφος του αντιστρατήγου Βασιλείου Κολοκοτρώνη, εγγονός του λοχαγού Βασιλείου Κολοκοτρώνη και τρισέγγονος του Κωνσταντή Κολοκοτρώνη, πατέρα του Θεόδωρου Κολοκοτρώνη. 

Υπηρέτησε ως διπλωμάτης καριέρας σε διάφορες θέσεις και αποστολές της υπηρεσίας του στο εξωτερικό. Ανήλθε μέχρι το βαθμό του «προσέδρου υπουργού». Ως συγγραφέας του ελαφρού θεάτρου εμφανίστηκε το 1907 με την κωμωδία Ιπτάμενος παναμάς, την οποία ανέβασε στην έδρα της «Νέας Σκηνής» στην Ομόνοια ο θίασος του Κωνσταντίνου Σαγιώρ. Η θεατρική παραγωγή του Κολοκοτρώνη διήρκεσε έως το 1917, με καρπό τη συγγραφή δέκα έργων: οκτώ μονόπρακτες κωμωδίες (φάρσες), εκ των οποίων δυο σε συνεργασία με το Νικόλαο Λάσκαρη, και δυο ελαφρά δράματα. Μεταξύ άλλων, περιλαμβάνονται τα θεατρικά Τα απρόοπτα της απογραφής, Η Λολίτα, Το αεροπλάνο, Ο μακαρίτης και Οι ερασιτέχναι. Διετέλεσε μέλος της διοίκησης της Εταιρείας Ελλήνων Θεατρικών Συγγραφέων και το 1918 συμμετείχε, μαζί με άλλους συγγραφείς (Μιλτιάδης Λιδωρίκης, Μπάμπης Άννινος, Γεώργιος Τσοκόπουλος κ.άλ.), στη σύσταση της Εταιρείας Ελληνικού Θεάτρου, που είχε ως στόχο τη διασφάλιση του έργου και την εκμετάλλευση των συγγραφικών δικαιωμάτων των μελών της.

Το 1919, στο Παρίσι, εξέδωσε (ως V. Colocotronis) στα γαλλικά το βιβλίο La Macédoine et l'hellénisme: étude historique et ethnologique.. Η μελέτη συντάχθηκε υπό το πρίσμα των βαλκανικών εθνικών διεκδικήσεων και συγκρούσεων αναφορικά με τη Μακεδονία και της διατύπωσης επιχειρημάτων σε σχέση με την οριστικοποίηση των συνόρων από τη συμμαχική Συνδιασκέψη της Ειρήνης στο Παρίσι. Ο Κολοκοτρώνης συνόψισε εκείνα τα επιχειρήματα της ελληνικής πλευράς, τα οποία είχαν προέλευση στη φιλο-ελληνική διεθνή ιστοριογραφία και χαρτογραφία, υποστηρίζοντας ότι οι σλαβόφωνοι κάτοικοι της Μακεδονίας (οι Μακεδονοσλάβοι στην τότε ορολογία) ήταν σλαβόφωνοι Έλληνες. Οι απόψεις του βρίσκονταν στον αντίποδα των θέσεων του καθηγητή Γεώργιου Σωτηριάδη, ο οποίος αναγνώριζε την ύπαρξη «Μακεδονοσλάβων» μέσα στα εδάφη της ελληνικής επικράτειας. 

Ο Κολοκοτρώνης συνέγραψε, επιπλέον, το 1925 τη Μελέτη περί του εξελληνισμού των ξένων τοπωνυμίων της Μακεδονίας, μετά παρατηρήσεων επί της διοικητικής διαιρέσεως του ελληνικού κράτους. Το 1911 είχε εκδόσει έναν Οδηγόν διπλωματικόν και προξενικόν.

Σημειώσεις

Παραπομπές

Δείτε επίσης

Επιθεώρηση (θέατρο)
Μακεδονικό ζήτημα
Σλαβόφωνοι της ελληνικής Μακεδονίας

Βασιλειος Κ
Έλληνες διπλωμάτες
Έλληνες θεατρικοί συγγραφείς
Νικόλαος Ζωσιμάς

Ο Νικόλαος Ζωσιμάς (Ιωάννινα, 1759 - Νίζνι Νόβγκοροντ, Φεβρουάριος 1842) ήταν Έλληνας έμπορος και εθνικός ευεργέτης.

Βιογραφία 
Γεννήθηκε στα Ιωάννινα το 1759. Οι γονείς του ονομάζονταν Παναγιώτης και Μαργαρίτα, το γένος Τσουκαλά από τα Ιωάννινα. Μεγαλύτεροι αδερφοί του ήταν οι Ιωάννης, Αναστάσιος, και Θεοδόσιος, και μικρότεροί του οι δίδυμοι Ζώης και Μιχαήλ. Έγιναν γνωστοί συνολικά ως Ζωσιμάδες. 

Έμαθε τα γράμματα στην πατρίδα του.

Σε ηλικία ούτε είκοσι χρονών εγκατέλειψε την υποδουλωμένη πατρίδα του, και πήγε μαζί με τον Θεοδόσιο και τον Μιχαήλ στο Λιβόρνο της Ιταλίας για να κάνει εμπόριο. Δεν έμεινε και πολύ εκεί, αφού ο πρόωρος θάνατος του αδερφού του Ιωάννη το 1771, που είχε εγκατασταθεί στη Νίζνα (Νίζνι Νόβγκοροντ) της Ρωσίας τον ανάγκασε να εγκαταλείψει την Ιταλία και να πάει στην Ρωσία. Στην πόλη αυτή ήκμαζε σημαντική ελληνική εμπορική κοινότητα που 'χε λάβει προνόμια κι απαλλαγές φορολογίας από την αυτοκράτειρα Μεγάλη Αικατερίνη. 

Στη Νίζνα ερχόμενος πήρε τους δύο αδερφούς του Αναστάσιο και Ζώη και εγκαταστάθηκε στη Μόσχα, το εμπορικό κέντρο της χώρας. Εκεί επιδόθηκε με τόση επιτυχία στο εμπόριο μάλλινων ρούχων, καπνού, παστών ψαριών κι άλλων προϊόντων, που ο πλούτος των αδερφών Ζωσιμάδων δε μετριόταν παρά μόνο με εκατομμύρια. Το 1799 τα αδέρφια χρηματοδότησαν την έκδοση πολλών βιβλίων. Μεγάλο ποσό διοχετεύτηκε για την «Ελληνική Βιβλιοθήκη» του Αδαμάντιου Κοραή, με τον οποίο ο Νικόλαος διατηρούσε αλληλογραφία. 

Στα Ιωάννινα τα αδέρφια συνέβαλαν με τα υπέρογκα ποσά που διέθεσαν στην ανέγερση πτωχοκομείου, ορφανοτροφείου, και σχολείου. 

Ο Νικόλαος μυήθηκε στη Φιλική Εταιρεία και γνωρίστηκε και με τον Ιωάννη Καποδίστρια, υπουργό εξωτερικών του Τσάρου Αλέξανδρου Α'. Δώρησε μεγάλη συλλογή εκκλησιαστικών και άλλων βιβλίων και πλούσια νομισματική συλλογή υπέρ της πατρίδας. Στήριξε οικονομικά τον αγώνα, τόσο στη Μολδοβλαχία όσο και στον ελληνικό χώρο

Το 1828 με το θάνατο του Ζώη χορηγήθηκε χρηματικό ποσό για την ανέγερση της Ζωσιμαίας σχολής, σχολείο που αποτέλεσε το κέντρο της εκπαιδευτικής δραστηριότητας στην ευρύτερη περιοχή. Στα ευεργετήματά τους περιλαμβάνονται και η ίδρυση Νομισματικού Μουσείου στην Αθήνα, με δωρεά της προσωπικής τους συλλογής σε αρχαία ελληνικά και ρωμαϊκά νομίσματα και η ανέγερση ορφανοτροφείου στην Πάτμο. Ο Νικόλαος ήταν ένας από τους πρώτους σημαντικούς μετόχους και καταθέτες της Εθνικής Τράπεζας (1841) που ίδρυσε ο συμπατριώτης του Γεώργιος Σταύρου. 

Απεβίωσε το Φεβρουάριο του 1842 στη Ρωσία σε ηλικία 83 ετών. Δεν νυμφεύθηκε και δεν απέκτησε τέκνα. Ήταν ο τελευταίος από τους έξι αδερφούς που 'χε μείνει εν ζωή. Με τη διαθήκη του προσέφερε χρήματα για την ίδρυση νοσοκομείου και γηροκομείου στα Ιωάννινα, για την εξόφληση χρεών και την απελευθέρωση φυλακισμένων για χρέη, για την πληρωμή των καθηγητών του σχολείου, την ίδρυση βιβλιοθηκών και τη δωρεάν σίτιση και παροχή βιβλίων στους άπορους μαθητές.

Παραπομπές

Πηγές

Εξωτερικοί σύνδεσμοι
Νικόλαος Ζωσιμάς στον Πανδέκτη, του Εθνικού Ιδρύματος Ερευνών.

Έλληνες ευεργέτες
Ροσάριο

Το Ροσάριο (ισπανικά: Rosario), (ισπανική προφορά ΔΦΑ roˈsaɾjo) είναι πόλη της Αργεντινής. Είναι η τρίτη μεγαλύτερη πόλη της χώρας. Είναι εμπορικό κέντρο της βορειοανατολικής Αργεντινής, καθώς βρίσκεται πάνω στον ποταμό Παρανά, από όπου διέρχονται διάφορα εμπορεύματα. Προστάτις Αγία της πόλης είναι η Παρθένος του Ροσάριο, η γιορτή της οποίας είναι στις 7 Οκτωβρίου. Ο αστεροειδής 14812 Ροσάριο ονομάστηκε προς τιμήν της πόλης.

Ιστορία 
Σχετικά με την ίδρυση του Ροσάριο, δεν υπάρχει κάποια γνωστή ημερομηνία για την ίδρυσή του ή κάποιος γνωστός ιδρυτής του, ωστόσο πιστεύεται πως ιδρύθηκε στις 7 Οκτωβρίου 1793. Ανακηρύχθηκε πόλη στις 3 Αυγούστου 1852 με το όνομα Πάγο ντε λος Αρρόγιος («Η χώρα των ανέμων»). Στις 27 Φεβρουαρίου 1812, ο στρατηγός Μανουέλ Μπελγράνο σήκωσε τη σημαία της χώρας για πρώτη φορά στο Ροσάριο. Εξαιτίας αυτού του γεγονότος, το Ροσάριο είναι γνωστό ως το «Λίκνο της Αργεντίνικης σημαίας», ενώ υπάρχει στην πόλη και το μνημείο της σημαίας. Η περιφέρεια του Σάντα Φε υπέφερε από τον εμφύλιο πόλεμο της Αργεντινής το 1820, και έτσι ο ρυθμός ανάπτυξής του ήταν αρκετά χαμηλός. Το 1926 το Ροσάριο είχε πληθυσμό περίπου 407.000 κατοίκων, εκ των οποίων το 47% ήταν ξένοι. Το 1946, το Ροσάριο υποστήριζε τον Χουάν Περόν να ανέλθει στην εξουσία και, όταν εκείνος ανετράπη με πραξικόπημα, χιλιάδες κόσμου διαδήλωσε κατά της δικτατορίας, ενώ εκατοντάδες σκοτώθηκαν. Το 1995, η ανεργία στην πόλη είχε φτάσει το 21%, ενώ ένα μεγάλο μέρος του πληθυσμού έπεσε κάτω από το όριο της φτώχειας, ωστόσο το 2001 η οικονομία ανέκαμψε.

Αδελφοποιημένες πόλεις 
  Αλεσσάντρια, Ιταλία
  Ασουνσιόν, Παραγουάη
  Μπιλμπάο, Ισπανία
  Καράκας, Βενεζουέλα
  Ντακάρ, Σενεγάλη
  Χάιφα, Ισραήλ
  Ιμπέρια, Ιταλία
  Μανισάλες, Κολομβία
  Μοντεβιδέο, Ουρουγουάη
  Ζαλέ, Λίβανος
  Μοντερρέι, Μεξικό
  Πειραιάς, Ελλάδα
  Πίσκο, Περού
  Πόρτο Αλέγκρε, Βραζιλία
  Σαγκάη, Κίνα
  Τουλούζη, Γαλλία

Εξωτερικοί σύνδεσμοι 
 Livepedia: Ροσάριο
 ΔΟΜΗ: Ροσάριο
 greek.enacademic.com: Ροσάριο

Πόλεις της Αργεντινής
Διάνυσμα

Με τον όρο διάνυσμα εννοείται οποιοδήποτε στοιχείο ενός διανυσματικού χώρου, όπως μια διατεταγμένη ν-άδα αριθμών. Αρχικά, ο όρος αναφερόταν στο ευκλείδιο διάνυσμα, το οποίο είναι προσανατολισμένο ευκλείδιο τμήμα. Το ευκλείδιο διάνυσμα μπορεί να θεωρηθεί στοιχείο του , αλλά ταυτόχρονα έχει και άλλες ιδιότητες γεωμετρικής φύσεως. Επίσης μπορούμε να το βρούμε αυτό στην φυσική καθώς και στον τομέα των μαθηματικών.

Γραμμική άλγεβρα
Διανύσματα
Ναυμαχία της Κνίδου

Η ναυμαχία της Κνίδου έλαβε χώρα το 394 π.Χ. στα ανοιχτά της Κνίδου, μιας Δωρικής πόλης της Μικράς Ασίας, ανάμεσα στους Πέρσες εναντίον των Σπαρτιατών και βρισκόταν στο πλαίσιο του Κορινθιακού πολέμου.

Προοίμιο

Μετά τη μάχη του ποταμού Νεμέα και τη νίκη των Σπαρτιατών ο Αγησίλαος επέστρεφε στην Ελλάδα από το κάλεσμα της Σπάρτης για να αντιμετωπίσει των αντιλακωνικό συνασπισμό. Ο σπαρτιατικός στόλος με αρχηγό τον  Πείσανδρο, που τον είχε τοποθετήσει ο Αγησίλαος στη θέση του ναυάρχου,  κατευθυνόταν στην Κνίδο. Ο αθηναϊκός στόλος είχε αρχηγό τον Κόνωνα, αλλά είχε και την υποστήριξη του περσικού στόλου υπό το σατράπη Φαρνάβαζο. Μάλιστα και ο Ευαγόρας Α΄ συνεισέφερε τριήρεις στους Αθηναίους για τη ναυμαχία.

Η ναυμαχία

Ο Πείσανδρος διέθετε 85 τριήρεις από παραλιακές πόλεις της Μικράς Ασίας και από τα νησιά του Αιγαίου. Ο Κόνων και ο Φαρνάβαζος διέθεταν περίπου 170 τριήρεις, οι περισσότερες από τις οποίες ήταν φοινικικές και κυπριακές. Οι δύο στόλοι συναντήθηκαν στην Κνίδο, μια πόλη της Ιωνίας. Ο Κόνων παρατάχθηκε μπροστά και ο Φαρνάβαζος από πίσω του. Παρά την αριθμητική τους υπεροχή ο Πείσανδρος επιτέθηκε επιτυχώς. Όμως η αριστερή πτέρυγα των Σπαρτιατών έπεσε όταν επιτέθηκε όλος ο περσικός στόλος. Ο Πείσανδρος πολεμώντας γενναία πέθανε πάνω στο πλοίο του και οι σύμμαχοι του κατέρρευσαν. Ο σπαρτιατικός στόλος έχασε 50 πλοία, ενώ ο αθηναϊκός με τον περσικό στόλο είχαν μικρές απώλειες. Η νίκη των Αθηναίων και των Περσών ήταν συντριπτική.

Μετά τη ναυμαχία

Μετά τη ναυμαχία της Κνίδου η σπαρτιατική κυριαρχία στο Αιγαίο μετά τον Πελοποννησιακό πόλεμο κατέρρευσε. Η Αθήνα ξαναπήρε για λίγο τα ηνία της θαλασσοκράτορος. Ο Κόνων ύστερα κατασκεύασε εκ νέου τα Μακρά Τείχη που είχαν καταστραφεί κατά το τέλος του Πελοποννησιακού πολέμου. Το 390 π.Χ. ακολούθησε η μάχη του Λέχαιου με τη μεγάλη νίκη των πελταστών του Ιφικράτη απέναντι στο στρατό της Σπάρτης. Το 386 π.Χ. υπογράφτηκε η  Ανταλκίδειος ειρήνη που τερμάτιζε τον Κορινθιακό πόλεμο.

Παραπομπές

Εξωτερικοί σύνδεσμοι 

 Ναυμαχία της Κνίδου

Κνίδου
Κνίδου
Κνίδου
Κνίδου
Κνίδου
394 π.Χ.
Πρωτάθλημα καλαθοσφαίρισης Α΄ εθνικής κατηγορίας ανδρών 1979-1980

Πρωταθλητής: Παναθηναϊκός

Τη σεζόν 1979/80 το πρωτάθλημα Α' εθνικής κατηγορίας μπάσκετ πραγματοποιήθηκε με διαφορετικό τρόπο εν συγκρίσει με άλλες χρονιές. Οι 14 ομάδες χωρίστηκαν σε δύο ομίλους, τον βόρειο και τον νότιο, 5 και 9 ομάδων αντίστοιχα. Οι 3 πρώτοι του βορείου και οι 5 πρώτοι του νοτίου ομίλου προκρίθηκαν για να διεκδικήσουν την πρώτη θέση του πρωταθλήματος, ενώ οι υπόλοιπες ομάδες ανταγωνίστηκαν για την αποφυγή του υποβιβασμού. Η χρονιά χαρακτηρίζεται ως η πρώτη του Νίκου Γκάλη, πιο επιτυχημένου Έλληνα καλαθοσφαιριστή όλων των εποχών, ο οποίος αγωνίστηκε για 13 χρόνια με τη φανέλα του Άρη και άλλα 3 με τη φανέλα του Παναθηναϊκού. Ο Γκάλης έκανε μεγάλη εντύπωση όταν σκόραρε 56 πόντους στον αγώνα της ΑΕΚ εναντίον του Άρη στις 2 Μαρτίου του 1980.
Την πρώτη θέση κατέκτησε ο Παναθηναϊκός ξανά μετά από τρία χρόνια και ήταν η πρώτη από τις τρεις συνεχόμενες κατακτήσεις μέχρι το 1982 για τους πράσινους.

Τελική κατάταξη

Α' Φάση Πρωταθλήματος 

Όμιλος Βορρά

 Ο Άρης έχει 1 μηδενισμό

Όμιλος Νότου

Β' Φάση Πρωταθλήματος 

Θέσεις 1-8

Θέσεις 9-14

Ρόστερ ομάδων  
Ιωνικός Ν. (Κώστας Αναστασάτος): Παναγιώτης Γιαννάκης, Κώστας Αλεξανδρίδης, Κώστας Πετρίδης, Στάθης Σαρανταένας, Τάσος Μπεζαντάκος, Θόδωρος Μπολάτογλου, Σπύρος Μπενετάτος, Μάκης Κατσαφάδος, Κοσένας, Γουργιώτης 
Σπόρτιγκ: Ντέιβιντ Καλιγκάρις, Τομ Κάππος, Γιώργος Σκροπολίθας, Παναγιώτης Καγκίδης, Κώστας Ζακυνθινός, Βασίλης Βασιλόπουλος
 Άρης (Fred Ντέβελι. Ανέστης Πεταλίδης): Νίκος Γκάλης, Στυλιανού, Βασίλης Παραμανίδης, Σκόνδρας, Μιχάλης Ρωμανίδης, Διονύσης Ανανιάδης, Βαγγέλης Αλεξανδρής, Χάρης Παπαγεωργίου, Σπάρταλης, Καλαντίδης, Βαμβακούδης 
Ηρακλής (Μάκης Πυριτίδης): Κώστας Πιλαφίδης, Χρήστος Τζάμος,  Δημήτρης Καρατζουλίδης, Καράογλου,  Σωτήρης Σακελλαρίου, Βασίλης Μάντης, Τσομπανάκης, Βαγιακάκος, Τσουμής, Ναλμπάντης
Παναθηναϊκός (Κώστας Πολίτης): Απόστολος Κόντος, Δημήτρης Κοκολάκης, Τάκης Κορωναίος, Ντέιβιντ Στεργάκος, Μέμος Ιωάννου, Κυριάκος Βίδας, Κώστας Μπατής, Ανδρέας Παπαντωνίου, Χάρης Παπάζογλου, Γκαρός, Γεωργανάς, Καλογερόπουλος
Ολυμπιακός (Γιώργος Μπαρλάς): Στηβ Γιατζόγλου, Γιώργος Καστρινάκης, Διάκουλας, Χρήστος Ιορδανίδης, Μελίνι, Ραφτόπουλος, Ράμμος, Κίμωνας Κοκορόγιαννης, Σπανός, Γκαρώνης.
Πανιώνιος: Μάκης Δενδρινός
ΒΑΟ: Αγραφιώτης
Μαρούσι: Νυδριώτης 
Δημόκριτος (Σούλης Μαρκόπουλος): Παπαργυρίου, Δόσπρας, Δέτσικας, Κιτσούκαλης, Τσελεπής. Τσόρλαλης, Τίλλης, Βλαχόπουλος.
ΑΕΚ (Γιώργος Τρόντζος): Μιχάλης Γιαννουζάκος, Σταμέλος, Μηνάς Γκέκος, Βασίλης Γκούμας, Κανακάκης, Φώτσης, Κορωναίος, Πανταζής, Τσοσκούνογλου, Νεσιάδης.
ΠΑΟΚ (Απόστολος Τσάβας): Μάνθος Κατσούλης, Δημήτρης Καλπάκης,  Γιάννης Πολίτης, Γιώργος Καραμβέρης, Σπύρος Στρατής, Παναγιώτης Μήττας, Ζαφείρης Γκίνης, Θανάσης Γαϊτάνης, Μιχάλης Αγγελίδης, Στέφανος Κοσμάς, Παπάζογλου, Κουφογιάννης, Δελαπάσχος.
Απόλλων Πατρών (Γιώργος Αμερικάνος): Κώστας Πετρόπουλος

Πηγές 
https://archive.is/20120723045221/www.athlitikihxo.gr/
http://www.nlg.gr

Α εθνική κατηγορία καλαθοσφαίρισης ανδρών
Πρωταθλημα Ελλαδος Α Ανδρων 1979 1980
Πρωταθλημα Ελλαδος Α Ανδρων 1979 1980
Πρωτάθλημα πετοσφαίρισης Α' εθνικής κατηγορίας ανδρών 1983-1984

Το Πρωτάθλημα Ελλάδας πετοσφαίρισης ανδρών 1983-1984 διεξήχθη σε δύο φάσεις, την κανονική περίοδο και τα πλέι-οφ (ή μπαράζ). Τα πλέι-οφ διεξήχθησαν σε τρεις ομίλους, για τις θέσεις 1−4 για την ανάδειξη του πρωταθλητή, τις θέσεις 5−8 για την 5η και τελευταία θέση που οδηγούσε στις Ευρωπαϊκές διοργανώσεις, και τις θέσεις 9−12 για την αποφυγή του υποβιβασμού. Σε κάθε όμιλο συμμετείχαν οι ομάδες που κατέλαβαν τις αντίστοιχες θέσεις στην κανονική περίοδο του πρωταθλήματος. Πρωταθλητής αναδείχθηκε ο Παναθηναϊκός για 12η φορά στην ιστορία του.

Κανονική περίοδος

Βαθμολογία 

Βαθμολογικό σύστημα: 2 βαθμοί για νίκη, 1 βαθμός για ήττα (κανένας βαθμός σε περίπτωση μηδενισμού).

Πλέι οφ 
Στα πλέι οφ οι ομαδες χωρίστηκαν σε τρεις ομίλους, κι αγωνίστηκαν σε δύο γύρους. Κάθε γύρος διεξήχθη σε ένα κλειστό μέσα σε ένα τριήμερο. Δεν μεταφέρθηκαν αποτελέσματα ή βαθμολογία από την κανονική περίοδο. Σε περίπτωση ισοβαθμίας, υπολογίστηκαν οι αγώνες μεταξύ των ομάδων σε κανονική διάρκεια και πλέι οφ. Ο πρώτος γύρος σε όλους τους ομίλους διεξήχθη από 11 έως 13 Μαΐου 1984, και ο δεύτερος από 18 έως 20 Μαΐου 1984.

Θέσεις 1−4

Θέσεις 5−8

Θέσεις 9−12

Τελική Κατάταξη

Πηγές 
Αρχείο Αθλητικής Ηχούς, Τελική βαθμολογία κανονικής διάρκειας σελίδα 2
Αρχείο Αθλητικής Ηχούς, Τελική βαθμολογία πλέι οφ σελίδα 2

Α εθνική κατηγορία πετοσφαίρισης ανδρών
Πετοσφαίριση το 1983
Πετοσφαίριση το 1984
Πρωτάθλημα πετοσφαίρισης Α' εθνικής κατηγορίας ανδρών 1985-1986

Το πανελλήνιο πρωτάθλημα πετοσφαίρισης Α' Εθνικής κατηγορίας της σεζόν 1985/86 ξεκίνησε στις 19 Οκτωβρίου του 1985 και ολοκληρώθηκε στα μέσα Μαΐου του 1986. Βασικοί ανταγωνιστές για τον τίτλο ήταν ο Παναθηναϊκός, ο Ολυμπιακός και ο Άρης. Μετά τις ήττες του Άρη, από τον Παναθηναϊκό με 1-3 μέσα στη Θεσσαλονίκη στις 8 Φεβρουαρίου του 1986 και τον ΠΑΟΚ με 3-2 την 1η Μαρτίου του ίδιου έτους, ουσιαστικά έμειναν να αγωνίζονται για τον τίτλο ο Παναθηναϊκός με τον Ολυμπιακό. Οι δύο ομάδες είχαν μία νίκη εκατέρωθεν στα μεταξύ τους παιχνίδια αλλά ο Ολυμπιακός υπολείπονταν του Παναθηναϊκού κατά ένα βαθμό λόγω της ήττας του στη Θεσσαλονίκη από τον Άρη με 3-1 για την 9η αγωνιστική, γεγονός που απέβει μοιραίο για την τελική έκβαση του πρωταθλήματος.

Βαθμολογία 

B=Βαθμοί, Α=Αγώνες, Ν=Νίκες, Η=Ήττες, ΣΥ=Σετ υπέρ, ΣΚ=Σετ κατά 
Βαθμολογικό σύστημα: 2 βαθμοί για νίκη, 1 βαθμός για ήττα (κανένας βαθμός σε περίπτωση μηδενισμού).

Πηγές 
https://archive.is/20120723045221/www.athlitikihxo.gr/

Α εθνική κατηγορία πετοσφαίρισης ανδρών
Πετοσφαίριση το 1985
Πετοσφαίριση το 1986
Ερρίκος ντε Λα Τουρ ντ'Ωβέρν

Ο Ερρίκος Ντε Λα Τουρ Ντ'Ωβέρν, Υποκόμης Ντε Τουρέν, (γαλλικά: Henri de la Tour d'Auvergne, Vicomte de Turenne), συχνά αποκαλούμενος απλά Τουρέν, ήταν Γάλλος στρατιωτικός, το επιφανέστερο μέλος της οικογενείας Λα Τουρ Ντ'Ωβέρν (La Tour d'Auvergne). Γεννήθηκε στις 11 Σεπτεμβρίου 1611 στον Πύργου του Σεντάν (Αρντέν) και βρήκε το θάνατο στις 27 Ιουλίου 1675 στη Μάχη του Σάσμπαχ. Έγινε γνωστός για τα κατορθώματά του, αποκτώντας το 1643 το αξίωμα του Στρατάρχη της Γαλλίας (Maréchal de France). Αποτελεσε δε τον έναν από τους έξι στρατάρχες που έλαβαν ποτέ τον τίτλο του Γενικού Στρατάρχη της Γαλλίας (1660).

Πρώιμη σταδιοδρομίας 
Ο δεύτερος γιος του Ερρίκου Ντε Λα Τουρ Ντ'Ωβέρν, υποκόμη του Τουρέν, δούκα της Βουλώνης, πρίγκιπα του Σεντάν και από την δεύτερη σύζυγό του Ελισάβετ των Νάσσαου, κόρη του Γουλιέλμου Α΄ του Σιωπηλού, πρίγκιπα της Οράγγης, γεννήθηκε στο Σεντάν. Έλαβε προτεσταντική εκπαίδευση και τη συνήθη εκπαίδευση των νεαρών ευγενών της εποχής. Αγαπούσε την Ιστορία και τη Γεωγραφία και θαύμαζε τα κατορθώματα του Μεγάλου Αλεξάνδρου και του Καίσαρα. Μετά το τέλος του πατέρα του, το 1623, αποφάσισε να αφοσιωθεί σε σωματικές ασκήσεις και να ξεπεράσει τις φυσικές αδυναμίες του. Στην ηλικία των 14 ετών πήγε να μάθει την τέχνη του πολέμου στο στρατόπεδο του θείου του, Μαυρικίου των Νασσάου πρίγκιπα της Οράγγης και κυβερνήτη (stadholder) της Ολλανδίας. Ξεκίνησε σταδιοδρομία στρατιωτικού ως ιδιωτικός σωματοφύλακας τοό θείου του στην Ολλανδική Εξέγερση.

Ο Φρειδερίκος Ερρίκος της Οράγγης, ο οποίος διαδέχτηκε τον αδερφό του ως πρίγκιπας της Οράγγης το 1625, έδωσε στον Τουρέν την αρχηγία. Ο νεαρός αξιωματικός πήρε μέρος σε πολεμικές πολιορκίες της περιοχής και το 1629 κέρδισε ειδικό έπαινο από τον θείο του, που ήταν ένας από τους κορυφαίους στρατιωτικούς διοικητές της εποχής. Το 1630 ο Τουρέν εγκατέλειψε τις Κάτω Χώρες και τέθηκε υπό τη υπηρεσία της Γαλλίας με κίνητρα τη προοπτική της στρατιωτικής εξέλιξης και την επιθυμία της μητέρας του να τεθεί η κτήση της Βουλώνης κάτω από το Γαλλικό Στέμμα. Ο Καρδινάλιος Ρισελιέ τον έκανε συνταγματάρχη Πεζικού. Συνέχιζε ακόμη να υπηρετεί σε τακτά χρονικά διαστήματα τον πρίγκιπα της Οράγγης, ο οποίος είχε συνάψει συμμαχία με τη Γαλλία. 

Κατά την διάρκεια της Πολιορκίας της Λα Μοτ (La Mothe-en-Bassigny) στη Λωρραίνη από τον στρατηγό ντε Λα Φορς το 1634, υψώθηκε η γαλλική σημαία και ο Τουρέν κέρδισε άμεση προαγωγή στον βαθμό του Αρχηγού Στρατοπέδου, που σήμερα είναι ο αντίστοιχος βαθμός του Υποστράτηγου. Στις 8 Αυγούστου 1635 οι γαλλικές και οι Συμμαχικές Δυνάμεις άρχισαν την Πολιορκία του Μάιντς, αλλά ο γαλλικός στρατός αναγκάστηκε να καταφύγει στο Μετς λόγω έλλειψης διατάξεων. Κατά την υποχώρηση του στρατού ο Τουρέν διακρίθηκε σε μεγάλο βαθμό για την ικανότητα και το θάρρος του. Αναδιοργάνωσε γρήγορα τον στρατό και κατέλαβε το Σαβέρν. Ωστόσο κατά τη έφοδο ο Τουρέν τραυματίστηκε σοβαρά στις 26 Ιουλίου. Έναν χρόνο αργότερα πήρε μέρος στην Εκστρατεία της Φλάνδρας. Στα τέλη του 1638, όταν υπηρέτησε στον Βερνάρδο της Σαξονίας-Βαϊμάρης (1608 - 1639) επιτέθηκε στο Μπράιζαχ (Breisach), το ισχυρότερο φρούριο του Ρήνου, το οποίο παραδόθηκε.

Γάλλοι στρατιωτικοί
Μέγαρο Ιωάννη Μεταξά

Το Μέγαρο Ιωάννη Μεταξά βρίσκεται στο γωνιακό πολυώροφο συγκρότημα στη συμβολή των οδών Πατησίων 150, Αγίου Μελετίου και Φωκίωνος Νέγρη 1, κοντά στην πλατεία Αμερικής της Αθήνας.

Η επιβλητική αυτή πολυκατοικία της οδού Πατησίων, όπου κατοίκησε για ένα διάστημα ο δικτάτορας Ιωάννης Μεταξάς (1871 - 1941), αποτελεί χαρακτηριστικό δείγμα τυποποιημένης αστικής αρχιτεκτονικής του πρώτου μισού του 20ού αιώνα.

Το Μέγαρο Μεταξά κτίστηκε στην καρδιά του Μεσοπολέμου, περίπου το 1928, σύμφωνα με τις επικρατούσες αρχιτεκτονικές τάσεις στη Δύση και μακριά από τους καθιερωμένους ως τότε κανόνες του αθηναϊκού κλασικισμού. Στο κτήριο κυριαρχεί ο γεωμετρικός ρεαλισμός, χωρίς ιδιαίτερο διάκοσμο και με επίπεδες στέγες. 

Η αρχιτεκτονική μορφολογία του Μεγάρου Μεταξά το καθιστά εμβληματικό σύμβολο, σύμφωνα με τα μέτρα της εποχής, αθηναϊκής πολυκατοικίας, που συνδυάζει εμπλουτισμένα στοιχεία εκλεκτικισμού με πλούσιες αναφορές σε πρώιμες αρ-ντεκό διακοσμητικές λεπτομέρειες, όπως οι τονισμένες προεξοχές των προσόψεων (έρκερ).

Πηγές 
 Νίκος Βατόπουλος: "Το πρόσωπο της Αθήνας", Εκδόσεις ΠΟΤΑΜΟΣ, Αθήνα, 2002.

Διατηρητέα κτίρια στην Αθήνα
Λίπαρι

Το Λίπαρι (ιταλικά Lipari, αρχ. ελληνικά Μελιγουνίς και Λιπάρα) είναι ηφαιστειογενές νησί της νότιας Ιταλίας ευρισκόμενο στη νότια Τυρρηνική Θάλασσα, 16 ναυτικά μίλια βόρεια της Σικελίας.

Με έκταση 37,6 τ.χλμ. - σχεδόν όσο η Ανάφη - είναι η μεγαλύτερη Αιολίδα Νήσος. Ο πληθυσμός ανέρχεται επισήμως σε 8.686 κατοίκους (απογραφή 2001 ). Η πρωτεύουσα του νησιού ονομάζεται επίσης Λίπαρι και αποτελεί έδρα του Δήμου Λίπαρι (Comune di Lipari), ο οποίος περιλαμβάνει όλες τις Αιολίδες εκτός από τη νήσο Σαλίνα.

Προέλευση του ονόματος

Για την ιστορία του Λίπαρι, βλ. Ιστορία των Αιολίδων Νήσων

Το 580 π.Χ. αποβιβάστηκαν στο νησί Κνίδιοι και Ρόδιοι εξόριστοι με επικεφαλής τον Πένταθλο. Με επίκεντρο την ακρόπολη στην είσοδο του λιμανιού, ίδρυσαν μια αποικία με την ονομασία Μελιγουνίς.

Οι απόγονοί τους μετονόμασαν την αποικία σε Λιπάρα προς τιμήν του Λιπάρου. Αυτός ήταν ένας Αύσονας άρχοντας που σε κάποιους ελληνικούς μύθους συναντάται ως ο πρώτος κατακτητής των Αιολίδων Νήσων (πολύ πριν την ομηρική εποχή και τον Αίολο), ενώ σε άλλους ως εγγονός του Οδυσσέα και της Κίρκης ή της Καλυψούς.

Από τη Λιπάρα προέρχεται το λατινικό Liparae κι από εκεί η σύγχρονη ονομασία, Lipari.

Οικονομία

Ο μισός πληθυσμός του νησιού ζει στην πρωτεύουσα, η οποία είναι και η μοναδική πόλη των Αιολίδων Νήσων. Περίπου 1.900 ζουν στο μεγαλύτερο χωριό, το Κανέτο, και οι υπόλοιποι σε εννέα ακόμα μικρά χωριά.

Η τοπική οικονομία παραδοσιακά βασιζόταν στην αλιεία, τα αγροτικά προϊόντα και την εξαγωγή ελαφρόπετρας, η οποία αφθονεί στο νησί λόγω της ηφαιστειακής προέλευσής του. Τις τελευταίες δεκαετίες αυτό έχει αλλάξει, καθώς βασική πηγή πλούτου είναι ο τουρισμός (το καλοκαίρι περνούν από τις Αιολίδες μέχρι και 200.000 επισκέπτες), οδηγώντας όμως σε απώλεια του ιδιαίτερου τρόπου ζωής. Η κατάσταση αυτή αντικατοπτρίζεται εύγλωττα στο Αγαπημένο μου ημερολόγιο του Νάνι Μορέτι (1993), όπου ο σκηνοθέτης αποσύρεται στο Λίπαρι νομίζοντας ότι θα βρει την ησυχία στο γραφικό ψαροχώρι των καρτ-ποστάλ, για να αντιμετωπίσει τελικά ορδές πολύβουων τουριστών.

Αξιοθέατα

Κεντρικό αξιοθέατο του Λίπαρι είναι το κάστρο. Κατά το παρελθόν είχε χρησιμοποιηθεί και ως φυλακή, ενώ σήμερα στεγάζει το αρχαιολογικό μουσείο των Αιολίδων με εκθέματα από το ανθρώπινο και το γεωλογικό παρελθόν των νησιών. Εντός του κάστρου βρίσκεται επίσης ο καθεδρικός ναός. Είναι αφιερωμένος στον Άγιο Βαρθολομαίο, του οποίου το σκήνωμα ανακαλύφθηκε σε μια παραλία το 264 και φυγαδεύθηκε το 839 για να μην πέσει στα χέρια των Σαρακηνών κουρσάρων.

Εκτός της πόλης υπάρχει ένα αρχαίο ελληνικό θέατρο που έχει ανακατασκευαστεί, καθώς και η νεκρόπολη στην περιοχή Ντιάνα.

Εξωτερικοί σύνδεσμοι

 Δήμος Λίπαρι

Αιολίδες Νήσοι
Ευρωπαϊκό Σοσιαλιστικό Κόμμα

Το Ευρωπαϊκό Σοσιαλιστικό Κόμμα (Party of European Socialists-PES) είναι κόμμα του Ευρωκοινοβουλίου,  απαρτίζεται από μια ομάδα Σοσιαλδημοκρατικών, Σοσιαλιστικών και Εργατικών κομμάτων, χωρών κυρίως από την Ε.Ε.. Εκπροσωπείται ή συνεταιρίζεται από 48 κόμματα 41 Κρατών της Ευρώπης ενώ πλήρη μέλη του είναι 32 κόμματα από τις 28 χώρες της Ε.Ε..

Ευρωπαϊκοί θεσμοί

Ευρωπαϊκό Συμβούλιο
Το Ευρωπαϊκό Σοσιαλιστικό Κόμμα εκπροσωπείται στο Ευρωπαϊκό Συμβούλιο από έξι αρχηγούς κυβερνήσεων:

Ευρωπαϊκή Επιτροπή
Το Ευρωπαϊκό Σοσιαλιστικό Κόμμα συμμετέχει με εννιά επιτρόπους στην Ευρωπαϊκή Επιτροπή:

Μέλη

Διατελέσαντες πρόεδροι
Οι διατελέσαντες πρόεδροι του Ευρωπαϊκού Σοσιαλιστικού Κόμματος είναι οι εξής:

Εξωτερικοί σύνδεσμοι 

Επίσημη σελίδα PES

Πανευρωπαϊκά πολιτικά κόμματα
Σοσιαλδημοκρατικά κόμματα
Σοσιαλιστική Διεθνής
Γεώργιος Σπανιολάκης

Ο Γεώργιος Σπανιολάκης ήταν Έλληνας πολιτικός, υπουργός επί των Οικονομικών στην Κυβέρνηση Όθωνος 1837, από τις 23/12/1837 έως τις 4/10/1839. Είχε τη θέση του πρώτου Γενικού Επιτρόπου Επικρατείας στο Ελεγκτικό Συνέδριο από το 1833 έως το 1834.

Αναφορές

Γραμματείς της Επικράτειας επί των Οικονομικών
Πρωτάθλημα καλαθοσφαίρισης Α1 εθνικής κατηγορίας ανδρών 1997-1998

Το πρωτάθλημα της περιόδου 1997-1998 κατέκτησε ο Παναθηναϊκός για 20η φορά στην ιστορία του. Ο Παναθηναϊκός τερμάτισε πρώτος και στην κανονική διάρκεια του πρωταθλήματος. Στον τελικό των Play Off επικράτησε του ΠΑΟΚ με 3-2 νίκες. Οι ομάδες που υποβιβάστηκαν ήταν η Δάφνη και η Λάρισα.

Αποτελέσματα Κανονικής Περιόδου 

{| table width=100%
| width=33% valign="top" |

<div style='text-align: center;'>

| width=33% valign="top" |

<div style='text-align: center;'>

| width=33% valign="top" |

|}

Βαθμολογία Κανονικής Περιόδου
 Βαθμολογία

Αποτελέσματα Πλέϊ-οφ

Τελική Κατάταξη

Κορυφαίοι αθλητές

Πηγές 

https://web.archive.org/web/20131216072208/http://archive.sport.gr/
https://archive.is/20120710175547/athlitikihxo.gr/

Α1 εθνική κατηγορία καλαθοσφαίρισης ανδρών
Πρωταθλημα Ελλαδος Α1 Ανδρων 1997 1998
Πρωταθλημα Ελλαδος Α1 Ανδρων 1997 1998
Γεώργιος Τισσαμενός

Ο Γεώργιος Τισσαμενός (Γεώργιος Κ. Τισσαμενός) ήταν Έλληνας αγωνιστής κατά την Επανάσταση του 1821 και πολιτικός του νεοσύστατου Ελληνικού Κράτους, τρεις φορές υπουργός Οικονομικών.

Βιογραφία
Γεννήθηκε στις Φραγγιάδες Ζαγορίου με το επώνυμο Καραγιαννόπουλος, αλλά πάντα υπέγραφε με το όνομα Τισσαμενός. Πριν την επανάσταση βρισκόταν στο Βουκουρέστι για σπουδές, αλλά το 1821 γύρισε για να ενεργοποιηθεί στον αγώνα για την επανάσταση.

Ήταν γραμματέας του Παπαφλέσσα και αργότερα, κατά τη διάρκεια της διακυβέρνησης από τον Καποδίστρια βρέθηκε στη Γενική Γραμματεία της Επικράτειας, το εκτελεστικό όργανο με το οποίο διοικούσε το κράτος ο κυβερνήτης, με τη θέση του συνεργάτη του Σπυρίδωνος Τρικούπη σε διοικητικά ζητήματα. Συνέχισε να υπηρετεί σε θέσεις διοίκησης του κράτους και κατά τις κυβερνήσεις της βασιλείας του Όθωνα.

Ανέλαβε το υπουργείο επί των Οικονομικών στις 4 Οκτωβρίου 1839, στην Κυβέρνηση του Όθωνος στη θέση του Ι. Σπανιολάκη. Παρέμεινε στη θέση του και στην επόμενη κυβέρνηση, την Κυβέρνηση Όθωνος 1841 καθώς και στην Κυβέρνηση Αλέξανδρου Μαυροκορδάτου του 1841 μέχρι τις 9 Σεπτεμβρίου 1842
. Μετά την απομάκρυνσή του από το Υπουργείο Οικονομικών διορίστηκε Πρόεδρος του Ελεγκτικού Συνεδρίου στις 10 Νοεμβρίου του 1842. Παρέμεινε στη θέση αυτή μέχρι τις 20 Οκτωβρίου 1843.

Στο κίνημα του 1854 στη Θεσσαλία, Ήπειρο και Μακεδονία είχε οργανώσει στην Ήπειρο σώμα αποτελούμενο από εθελοντές που πολέμησε στο Πέτα της Άρτας. Σταμάτησε να ασχολείται με την πολιτική όταν απέτυχε το κίνημα. Ξαναπήρε τη θέση του Προέδρου του Ελεγκτικού Συνεδρίου στις 6 Μαΐου 1865 και έμεινε σε αυτήν μέχρι τις 2 Ιουνίου 1866.

Πηγές
Διατελέσαντες Πρόεδροι στο Ελεγκτικό Συνέδριο, ανακτήθηκε 25 Ιουνίου 2010

Αναφορές

Γραμματείς της Επικράτειας επί των Οικονομικών
Αγωνιστές του 1821
Πρόεδροι του Ελεγκτικού Συνεδρίου
Κώστας Λαγός

Ο Κώστας Λαγός είναι παλαίμαχος Έλληνας επιθετικός ποδοσφαιριστής, ο οποίος αγωνίστηκε τη δεκαετία 1970-1980 σε περισσότερα από 160 ματς Α΄ Εθνικής με τον Πανιώνιο πετυχαίνοντας ορισμένα καθοριστικά γκολ. Υπήρξε διεθνής με την Εθνική Νέων το 1971.

Βιογραφικό

Ο Κώστας Λαγός ξεκίνησε το ποδόσφαιρο από τον Αήττητο Σπάτων και το καλοκαίρι του 1970 μεταγράφηκε στον Πανιώνιο. Ήταν μέλος στην ομάδα της Ν. Σμύρνης τη σεζόν 1970-71 που υπήρξε η καλύτερη στην ποδοσφαιρική ιστορία του συλλόγου, όπου με προπονητή τον Άγγλο Τζο Μάλετ τερμάτισε στη 2η θέση του πρωταθλήματος αφήνοντας πίσω του και εκτός ευρωπαϊκών διοργανώσεων τον φιναλίστ του Κυπέλλου Πρωταθλητριών Παναθηναϊκό. Η συμβολή του Λαγού στην επιτυχημένη εκείνη πορεία ήταν καθοριστική αφού αγωνίστηκε σε 21 ματς, από τα οποία στα 19 ξεκίνησε ως βασικός και πέτυχε 5 γκολ, μεταξύ των οποίων δύο στο 3-1 εντός έδρας με τον ΠΑΟΚ.

Την επόμενη σεζόν 1971-72, στην πρώτη συμμετοχή του συλλόγου στο Κύπελλο ΟΥΕΦΑ, πέτυχε το γκολ στην ήττα με 1-2 από την Αθλέτικο Μαδρίτης στο Βισέντε Καλντερόν, το οποίο αποδείχθηκε καθοριστικό, αφού στη ρεβάνς ο Πανιώνιος νίκησε 1-0 πετυχαίνοντας μια ιστορική πρόκριση. Την ίδια σεζόν κατέκτησε με τον Πανιώνιο το Βαλκανικό Κύπελλο 1971, αν και δεν έπαιξε στο διπλό τελικό με την αλβανική ΚΣ Μπέσα Καβάγια.

Ο Λαγός αγωνίστηκε στον Πανιώνιο μέχρι τη σεζόν 1977-78, αποτελώντας βασικό στέλεχος στην επίθεση της ομάδας, η οποία έχασε τότε με μεταγραφές τους διεθνείς επιθετικούς Γιώργο Δέδε και Θωμά Μαύρο. Την περίοδο αυτή ο σύλλογος δεν γνώρισε άλλες διακρίσεις αλλά αποτελούσε ένα αξιόμαχο σύνολο.

Συνολικά αγωνίστηκε σε περισσότερα από 160 ματς στην Α΄ Εθνική.

Στην Εθνική Νέων

Το Μάιο του 1971 μετείχε με την Εθνική Νέων στην προημιτελική φάση του ευρωπαϊκού πρωταθλήματος που διεξήχθη στην Τσεχοσλοβακία. Αγωνίστηκε και στα τρία ματς του ομίλου και πέτυχε τα 4 από τα 6 γκολ της ομάδας: με Ανατολική Γερμανία (1-5, πέτυχε το μοναδικό γκολ), με Δυτική Γερμανία (4-2, πέτυχε χατ-τρικ)  και με Τσεχοσλοβακία (1-3).

Καριέρα

Τίτλοι - Διακρίσεις

Α΄ Εθνική (2η θέση): 1970-71.
Βαλκανικό Κύπελλο: 1971

Εξωτερικοί σύνδεσμοι 

http://www.rsssf.com/tablesg/grk71.html
http://www.rsssf.com/tablesg/grk72.html
http://www.rsssf.com/tablesg/grk73.html
http://www.rsssf.com/tablesg/grk74.html
http://www.rsssf.com/tablesg/grk75.html
http://www.rsssf.com/tablesg/grk76.html
http://www.rsssf.com/tablesg/grk77.html
http://www.rsssf.com/tablesg/grk78.html

Αναφορές

Έλληνες ποδοσφαιριστές
Ποδοσφαιριστές Πανιωνίου
Ποδοσφαιριστές Εθνικής Ελλάδας Κ19
λ
Αχιλλέας Ι. Παπαλουκάς

Ο Αχιλλέας Παπαλουκάς (1915 -  4 Φεβρουαρίου 2000) ήταν Έλληνας δικηγόρος και πολιτικός..

Βιογραφικά στοιχεία 
Γεννήθηκε στη Λαμία το 1915 και ήταν γιος του Ιωάννη (Γιάγκου) Παπαλουκά, δικηγόρου και πολιτικού, και της Αγλαΐας Περιβολιώτου. Από την πλευρά του πατέρα του καταγόταν από την Οικογένεια Παπαλουκά και ήταν εγγονός του Αχιλλέα Παπαλουκά και δισέγγονος του Ιωάννη Παπαλουκόπουλου ενώ από την πλευρά της μητέρας του ήταν ανηψιός του Κωνσταντίνου Περιβολιώτη και εγγονός του Νικολάου Περιβολιώτη, δημάρχου Μώλου. Σπούδασε νομικά και πολιτικές επιστήμες στο Πανεπιστήμιο Αθηνών και ιδιώτευσε ως δικηγόρος ειδικευόμενος στο Αστικό Δίκαιο. 

Υπήρξε υποψήφιος στις εκλογές του 1956 και του 1958 με το Κόμμα Προοδευτικών και με την ΕΡΕ χωρίς, όμως, επιτυχία. Εξελέγη για πρώτη φορά βουλευτής Φθιώτιδας με την υποστήριξη της ΕΡΕ στις εκλογές του 1961, η εκλογή του, όμως, ακυρώθηκε στις 18 Μαΐου 1962, επανερχόμενος στις 27 Μαΐου 1963 όταν και κατέλαβε την έδρα του αποβιώσαντος Στέφανου Μακρόπουλου. Επανεξελέγη βουλευτής Φθιώτιδας στις εκλογές του 1963 και του 1964. Μετά την πτώση της Χούντας των Συνταγματαρχών συντάχθηκε με τον Κωνσταντίνο Καραμανλή και την Νέα Δημοκρατία εκλεγόμενος βουλευτής αυτής στις εκλογές του 1974. Στις εκλογές του 1977 απέτυχε να επανεκλεγεί αποχωρώντας οριστικά από την ενεργό πολιτική. Διετέλεσε αντιπρόεδρος της Βουλής και επίτιμος πρόξενος της Γαλλίας.

Απεβίωσε το 2000 στην Αθήνα.

Αναφορές

Βουλευτές Φθιώτιδας
Βουλευτές εκλεγμένοι με την ΕΡΕ
Βουλευτές εκλεγμένοι με τη Νέα Δημοκρατία
Αντιπρόεδροι της Βουλής των Ελλήνων
Αχιλλεας Ι
Χοσέ Εμανουέλ Ρόκα Κάσες

Ο Χοσέ Εμανουέλ Ρόκα Κάσες είναι Ισπανός πρώην ποδοσφαιριστής και νυν προπονητής ποδοσφαίρου. Γεννήθηκε στις 28 Φεβρουαρίου 1976 στην πόλη Οριουέλα. Από τις 18 Δεκεμβρίου του 2018 είναι ο προπονητής του Ηρακλή.

Ποδοσφαιρική Καριέρα 
Ο Χοσέ Ρόκα ξεκίνησε την καριέρα του από την δεύτερη ομάδα της Ρεάλ Μαδρίτης αν και ήταν ταλέντο με συμμετοχές στις μικρές εθνικές ομάδες της Ισπανίας δεν εξελίχθηκε όπως αναμενόταν.Διατέλεσε τερματοφύλακας αρκετών ομάδων μικρότερων κατηγοριών στην Ισπανία. Το 2008 ήρθε στην Ελλάδα και στον Πανθρακικό ως τρίτη επιλογή αλλά κατάφερε να καθιερωθεί ως βασικός τερματοφύλακας και ήταν απο τους βασικούς συντελεστές στην καλή πορεία της ομάδας της Κομοτηνής την πρώτη χρονιά στην Σούπερ Λίγκα. Την δεύτερη χρονιά του Ρόκα στην Ελλάδα ο Πανθρακικός υποβιβάστηκε, ο Ρόκα έμεινε ελεύθερος και υπέγραψε διετές συμβόλαιο συνεργασίας με τον Ολυμπιακό Βόλου.Το καλοκαίρι του 2013 ο 37χρονος Χοσε Ροκα τερματισε την ποδοσφαιρική του καριερ.

Προπονητική Καριέρα

Ολυμπιακός Βόλου 
Αμέσως μετά το τέλος της ποδοσφαιρικής του καριέρας έμεινε στον Ολυμπιακό Βόλου ως βοηθός προπονητή. Μετα την λύση της συνεργασίας με τον Γίωργο Βαζάκα τον Οκτώβριο του 2013 ο Χοσέ Ρόκα έμεινε αρχικά ως υπηρεσιακός αλλά μετά απο ένα σερί καλών αποτελεσματών παρέμεινε στην ομάδα ως κανονικός προπονητής της. Στις 2 Μαρτίου του 2014 αποχώρησε από τον πάγκο της ομάδας.

Α.Π.Σ. Πανθρακικός 
Τον Νοέμβριο του 2014 ο Ρόκα ανέλαβε την τεχνική ηγεσία του Πανθρακικού,της πρώτης ομάδας που τον έφερε στην Ελλάδα. Στις 15 Σεπτεμβρίου του 2015 η συνεργασία του με τον Πανθρακικό λύθηκε.

Πάφος 
Στις 13 Νοεμβρίου του 2015 ανέλαβε προπονητής στην Πάφο. Στις 14 Δεκεμβρίου του 2015 αποχώρησε από τον πάγκο της κυπριακής ομάδας.

Α.Ο. Πλατανιά Χανίων 
Στις 12 Νοεμβρίου του 2017 ανέλαβε προπονητής στον Πλατανιά. Από την ομάδα των Χανίων αποχώρησε στις 29 Ιανουαρίου του 2018.

Ηρακλής 
Στις 18 Δεκεμβρίου του 2018 ανακοινώθηκε η πρόσληψή του από τον Ηρακλή.

Παραπομπές

Εξωτερικοί σύνδεσμοι - Πηγές 

 Το προφίλ του ποδοσφαιριστή στο Playerhistory.com
 Το προφίλ του ποδοσφαιριστή στο transfermarkt.co.uk
 Συνέντευξη του Ρόκα στο Contra.gr
 Χοσέ Εμμάνουελ Κάσες&paiktisid=4927/   Οι συμμετοχές το Ρόκα στο insports.gr
 Ρόκα μέχρι νεωτέρας
 Ψήφο εμπιστοσύνης σε Ρόκα

Ισπανοί ποδοσφαιριστές
Ποδοσφαιριστές Πανθρακικού
Ποδοσφαιριστές Ολυμπιακού Βόλου
Τερματοφύλακες ποδοσφαιριστές
Ποδοσφαιριστές Σούπερ Λιγκ Ελλάδας
Ποδοσφαιριστές Ρεάλ Μούρθια
Ποδοσφαιριστές Βιγιαρρεάλ ΚΦ
Ποδοσφαιριστές Δόξας Δράμας
Ποδοσφαιριστές Εθνικής Ισπανίας Κ17
Ποδοσφαιριστές Εθνικής Ισπανίας Κ18
Ποδοσφαιριστές ΚΕ Σαβαδέλ ΦΚ
Ποδοσφαιριστές ΚΝ Μπαδαχόθ
Ποδοσφαιριστές Παλαμός ΚΦ
Ποδοσφαιριστές Ρεάλ Μαδρίτης Καστίγια
Προπονητές ποδοσφαίρου Ολυμπιακού Βόλου
Προπονητές ποδοσφαίρου Πανθρακικού
Προπονητές Σούπερ Λιγκ Ελλάδας
Προπονητές ποδοσφαίρου Α.Ο. Πλατανιά
Προπονητές ποδοσφαίρου Ηρακλή Θεσσαλονίκης
Ισπανοί προπονητές ποδοσφαίρου
Ξένοι ποδοσφαιριστές στην Ελλάδα
Ξένοι προπονητές ποδοσφαίρου στην Ελλάδα
Ισπανοί προπονητές ποδοσφαίρου στο εξωτερικό
Βαλενθιανοί ποδοσφαιριστές
Προπονητές ποδοσφαίρου Πάφου FC
Κοιμητήρια του Ζέιτενλικ

Τα συμμαχικά  Κοιμητήρια του Ζέιτενλικ (γαλλικά:Cimetière militaire de Zeïtenlick‎, σερβικά: Српско војничко гробље на Зејтинлику) στους Αμπελοκήπους Θεσσαλονίκης είναι η μεγαλύτερη στρατιωτική νεκρόπολη της χώρας, όπου βρίσκονται θαμμένοι 20.500 στρατιώτες των συμμάχων της Αντάντ, που πολέμησαν στο Μακεδονικό Μέτωπο κατα τη διάρκεια του Α΄ Παγκοσμίου Πολέμου. Βρίσκεται στην οδό Λαγκαδά, περίπου ενάμισι χιλιόμετρο βόρεια της πλατείας Βαρδαρίου. Εικάζεται ότι η συγκεκριμένη τοποθεσία επιλέχθηκε λόγω της ύπαρξης του καθολικού νεκροταφείου του Αγίου Βικεντίου του Παύλου, στον ίδιο χώρο, αλλά και της μετατροπής των γειτονικών κτιρίων της Μονής Λαζαριστών σε νοσοκομείο.

Το νεκροταφείο χωρίζεται σε πέντε τομείς, ανάλογα με την εθνικότητα των πεσόντων:
 Γαλλικός τομέας: 8.089 πεσόντες
 Σερβικός τομέας: 7.500
 Ιταλικός τομέας: 3.000
 Βρετανικός τομέας: 1.600
 Ρωσικός τομέας: 400
Ανάμεσά τους είναι ενταφιασμένοι και Βούλγαροι αιχμάλωτοι πολέμου.

Το σερβικό κοινοτάφιο στην είσοδο του κοιμητηρίου χτίστηκε την περίοδο 1928-1936. Στο οστεοφυλάκιο του υπογείου του φυλάσσονται τα οστά 5.500 Σέρβων στρατιωτών, γεγονός που το καθιστά σημαντικό χώρο εθνικού προσκυνήματος για τους Σέρβους.

Η συμφωνία για την ίδρυση των Γαλλικών, Αγγλικών, Ιταλικών και Σερβικών νεκροταφείων υπεγράφη στις 20 Νοεμβρίου 1920, από τον Γενικό Διοικητή Θεσσαλονίκης Αδοσίδη (εκ μέρους της Ελλάδας) και εκ μέρους των συμμάχων από τους στρατηγούς Μπουσέ (Γαλλία), Μιλν (Αγγλία), Μίσιτς (Σερβία) και τον αντισυνταγματάρχη Τζιανμπερίνι (Ιταλία). Για τη δημιουργία των νεκροταφείων η ελληνική κυβέρνηση αφού αγόρασε τις εν λόγω εκτάσεις, παραχώρησε στα ξένα κράτη την επικαρπία τους, ενώ οι δαπάνες για τη συντήρησή των κοιμητηρίων βαρύνουν τις ξένες κυβερνήσεις.
Το 2015, με αφορμή την επέτειο των 100 ετών από την έναρξη του Α' Παγκοσμίου Πολέμου, δημιουργήθηκε στην είσοδο του Γαλλικού τομέα, το Μουσείο Γαλλικού Στρατιωτικού Νεκροταφείου Ζέιτενλικ με πρωτοβουλία του Γενικού Προξενείου της Γαλλίας στη Θεσσαλονίκη.
Την επέτειο της λήξης του πολέμου (11 Νοεμβρίου), παλαιοί πολεμιστές και εκπρόσωποι των συμμάχων καταθέτουν στεφάνια στο κοιμητήριο.

Παραπομπές

Βιβλιογραφία 
 Λαζαρίδης Σπύρος, Από το Βαρδάρι ως το Δερβένι, Ζήτρος, Θεσσαλονίκη 1997, ISBN 960-7760-05-0
 Χρίστος Ζαφείρης, Θεσσαλονίκης Εγκόλπιον, Εξάντας, Αθήνα 1997, ISBN 960-256-301-X
 Kadijevic Aleksandar, Δύο παραδείγματα σέρβικης μνημειακής αρχιτεκτονικής στην Ελλάδα, τα μαυσωλεία στο Zejtinlik και στη Βίδο, Θεσσαλονικέων Πόλις, τχ. 9 (2002), σ. 167-176
 G.E.Willis,Salonika Memories 1915-1919, Salonika Reunion Association, London 1969

Εξωτερικοί σύνδεσμοι 

Ζειτενλικ
Ζειτενλικ
Η Ελλάδα κατά τον Α΄ Παγκόσμιο Πόλεμο
Ιστορία της Σερβίας κατά την διάρκεια του Α΄ Παγκοσμίου Πολέμου
Ιστορία της Ιταλίας κατά την διάρκεια του Α΄ Παγκοσμίου Πολέμου
Ιστορία του Ηνωμένου Βασιλείου κατά την διάρκεια του Α΄ Παγκοσμίου Πολέμου
Η Ρωσία κατά τον Α΄ Παγκόσμιο Πόλεμο
Ιστορία της Γαλλίας κατά την διάρκεια του Α΄ Παγκοσμίου Πολέμου
Μνημεία του Α΄ Παγκοσμίου πολέμου
Μνημεία στην Ελλάδα